เอส เอฟ ชวน ยูแอนาไทยร่วมคอนเสิร์ตเดี่ยวครั้งที่ 100 ของ “IU (ไอยู)W กับภาพยนตร์คอนเสิร์ต “IU CONCERT : THE WINNING” แบบจัดเต็มที่ เอส เอฟ!!

#아이유 #IU #IU_CONCERT #THE_WINNING 
#iuconcertthewinning #SFcinema

โรงภาพยนตร์ในเครือ เอส เอฟ เตรียมฉายคอนเสิร์ตเดี่ยวครั้งที่ 100 ของ IU (ไอยู) ศิลปินเกาหลีใต้ชื่อดัง  “IU CONCERT : THE WINNING” บันทึกการแสดงคอนเสิร์ต “2024 IU HEREH WORLD TOUR CONCERT ENCORE: THE WINNING” ที่ได้จัดแสดงคอนเสิร์ตขึ้นที่ Seoul World Cup Stadium สนามกีฬาที่ยิ่งใหญ่ที่สุดในเกาหลี นอกจากนี้ยังได้การตอบรับจากเหล่ายูแอนา (ชื่อแฟนคลับอย่างเป็นทางการของไอยู) เข้าชมกันเต็มความจุที่นั่งกว่า 100,000 คน โดยตลอดการแสดงยังอัดแน่นด้วยเพลงดังที่แฟนๆ ชื่นชอบ ประกอบกับการแสดงโชว์จัดเต็มทั้งแสงสีเสียงสุดยิ่งใหญ่สร้างความตื่นตาตื่นใจให้กับแฟนๆ ทุกคนที่มาร่วมชมคอนเสิร์ตอีกด้วย

โดยเหล่ายูแอนาชาวไทยจะได้รับชม “IU CONCERT : THE WINNING” บนจอยักษ์ภาพคมชัดระดับ 4K และระบบเสียงที่สมบูรณ์แบบที่สุด ในโรงภาพยนตร์ เอส เอฟ ทั่วประเทศ ตั้งแต่วันที่ 5-9 กุมภาพันธ์ 2568 พร้อมซื้อบัตรล่วงหน้าได้ตั้งแต่วันนี้เป็นต้นไป ผ่านทางแอปพลิเคชัน SF Cinema,และจุดจำหน่ายบัตรชมภาพยนตร์สาขาที่เข้าฉาย ในราคาเริ่มต้นที่นั่งละ 350 บาท โดยทุกที่นั่งรับของพรีเมียมลิขสิทธิ์แท้จากภาพยนตร์ เฉพาะผู้ชมที่โรงภาพยนตร์ในเครือ เอส เอฟ เท่านั้น

นอกจากนี้แฟนๆ ที่ต้องการสัมผัสประสบการณ์ชมภาพยนตร์ในบรรยากาศที่เป็นส่วนตัว สามารถติดต่อเหมาโรงภาพยนตร์ได้ที่ Line ID : @sfgroupbooking ทั้งนี้ เงื่อนไขเป็นไปตามที่บริษัทฯ กำหนด พร้อมติดตามข่าวสารและสอบถามรายละเอียดได้ผ่านโซเชียลมีเดีย SF Cinema